text: جناب وینکیا نائیڈو نے کہا کہ ہندوستان اور مالٹا دولت مشترکہ اور انگریزی کو رابطے کی زبان کے طور پر استعمال کرنے کے حوالے سے مشترکہ وراثت کے حامل ہیں اور مالٹا کے ساتھ سفارتی تعلقات اس کے آزاد ہونے کے بعد قائم کئے گئے تھے ۔ انہوں نے مزید کہا کہ ہندوستان مالٹا کے ساتھ باہمی تعلقات کو مستحکم بنائے جانے کا خواہشمند ہے اوردونوں ملکوں کے ذمہ دار حضرات نے ایک دوسرے کے ملک کے متعدددورے کئے ہیں ۔ ہندوستان اور مالٹا کے قدیمی تعلقات نئے خطرات اور چیلنجوں کا سامنا کرنے والی پریشان حال دنیا میں وقت کی کسوٹی پر کھرے اترے ہیں ۔